Сатана иска да наруши комуникацията между душата и Бог.
И той е успял да направи това в САЩ.
Какво значи ЗАЕТ? (на англ. "ЗАЕТ" е BUSY) - Да бъдеш Под Игото на Сатана.
Това бях аз. Това бях аз.
Прекарвах повече време пред новините,
повече време с вестника и повече време с Грийн Бей Пакърс,
отколкото прекарвах с моята кралица.
Искам да ви говоря този следобед
по една тема, която е много близка до сърцето ми - "Избирателно слушане".
Бог има проблем с нас, проблем, който имат много съпруги с мъжете си.
Можете да го видите в Псалм 135:17 "Те имат уши, но не чуват..."
Така ли е, дами? Може ли да ми дадете знак?
Такъв ли е вашият съпруг? А вие мъже, какво ще кажете за съпругите си?
Този мъж ей там. Спомням си ви вас двамата.
Човешко е, нали?
Не се отнася само за съпрузите, но и за съпругите.
В продължение на много години и аз имах този проблем с жена си.
Аз избирателно я "изключвах" от време на време.
Нека ви споделя една случка със жена ми.
Тя казва, че имам подобрение в тази област и аз й вярвам.
Може ли да те попитам пак? Какъв проблем имах?
Преди бях много концентриран в работата си.
Това е лесния начин да кажа, че не слушах жена си.
Колко се подобрих? Не е ли повече?
Имам подобрение, нали?
Често се случваше да седя на бюрото си,
да пиша писмо или книга, да чета пощата, или проповед.
И моята чудесна съпруга ме пита от кухнята
"Скъпи, какво искаш за вечеря?"
Тя просто иска да ме зарадва, да се погрижи за мен.
И аз не й отговорих. Никакъв отговор, никакъв отклик, нищо.
Тя продължава да прави нещо в кухнята и след 15 минути
си казва: "Нека си избере".
"Скъпи, препечени филии или спагети - какво искаш?"
Не е ли мила? Просто трябва да си избера.
Отново никакъв отговор. Господа, имам ли уши?
Виждате ги, нали? Разбира се, че имам. Но Сали е объркана.
Аз се бях научил да я "изключвам".
Не защото не я обичах, а защото мислех за себе си.
Искам да знаете, че Христос има същия проблем с вас и с мен.
Ние сме се научили как да "изключваме" Исус от живота си.
Той идва в живота ни и ни задава въпроси.
Но ние сме твърде заети или сме на тренажора и не Го чуваме.
Нашата мисия има уебсайт. И ако го посетите, мога да проверя колко
посещения е имало на сайта.
Веднага мога да разбера дали 100 или 1 000 души са го посетили.
Всички ние също имаме "уебсайтове"!
Би било хубаво, ако можехме тук да покажем сайта на Чък Остин.
Какво мислиш, Чък? Я, жена ти се усмихва! Само я погледни!
Бихме видели колко пъти Бог е посетил сайта на Чък Остин вчера.
Бог го проверява, нали?
Той ни говори. Винаги е до нас.
Той иска да ни води винаги.
Да кажем, че тук отляво пише, че Бог е посетил Чък Остийн 100 пъти.
А отдясно пише колко пъти Чък е отговорил на Бог.
Как мислиш, Уолтър?
Не знам...
Защо се колебаете? Чък, защо се изчерви така?
Как мислите би изглеждал моя уебсайт?
Как мислите би изглеждал вашия уебсайт? Честно!
Нека да погледнем честно на християнската си опитност!
Защото това е същността!
Бог казва: "Аз ще бъда с теб ВИНАГИ."
Неговото име е Ел Шадай - Вседостатъчният.
И Той е готов да ни помага.
Той не само ни дава Словото Си, казвайки:
"Чети Словото Ми и сам подреди живота си."
А казва: "Ще ти дам Святия Дух."
И Той ще те води през деня според принципите на Моето Слово.
Словото и Духът вървят заедно.
Как би изглеждал твоя сайт - честно!
Малко е страшничко, нали? Като си помислим за това.
Върнете се 30 дни назад и вижте как би изглеждал вашият сайт.
Или още по-добре - вижте как изглежда сайтът през последната година.
Колко от вас мислят, че ще имат повече от 25%?
Знаете ли защо християнската вяра е слаба?
Днес християните не са мощна армия, която излиза и обръща света -
светът е мощна армия, която обръща християните!
Светът влиза в църквата и я превзема!
Ние не обръщаме света, светът обръща нас!
Това показват нашите уебсайтове - кой командва?
Това е сериозна работа!
Когато се справим с това, силата на дявола изчезва!
И тогава ще излезем като мощна армия,
начело с Генерала от небесното светилище.
Тогава ще имаме сила! Не и преди това!
Няма да получим сила от притежаването на истината.
Но когато пребъдваш в Христос, имайки истината, тогава си силен!
Христос не го мразеха, защото имаше истината, а защото я живееше.
Има голяма разлика! Ако Исус само говореше истината, а не я живееше,
нямаше да Го разпънат на кръста!
Силата е в живата опитност с Бог!
Затова мразеха Исус!
И когато ние придобием тази опитност, ще мразят и нас.
Някои ще ни обичат, а други ще ни мразят.
Исая 58:11 казва: "Господ ще те води постоянно."
Какво твърдение!
Вярвате ли, че Бог е водил постоянно Енох,
както се казва в Битие, че Енох ходеше с Бога, и вече не се намираше,
защото Бог го взе на небето?
Толкова близък беше Енох с Бог! А Бог се отнася еднакво с всички!
Ако го е направил с Енох, ще го направи и с теб.
Единствената разлика е как отговаряш на Бог.
Това, което ни прави християни, е че сме под господството на Христос.
Това те прави християнин! Не познанието на Писанията.
Не църквата, в която ходиш. Нито пък диетата или реформите.
Ти си християнин, ако си под контрола на Исус Христос чрез Святия Дух!
Когато Луцифер отхвърли господството на Христос,
той продължаваше да знае цялата истина!
Превърна се в дявол, защото искаше сам да решава.
И това е проблемът на християните днес -
не знаем как да приемем господството на Христос.
Проблемът е, че още при раждането,
ние сме настроени да слушаме плътта, а не Духа.
Когато бебето Джим искаше да го нахранят, той плачеше.
Когато исках да ми сменят пелените, какво правех? Плачех.
Когато си исках бутилката, или играчката, какво правех? Плачех.
Моите емоции, желания и страсти ме контролираха.
И така отрано ние изграждаме навика,
да искаме да получаваме каквото, когато и както на нас ни харесва.
Този навик се утвърждава с годините
и така се настройваме да чуваме някои неща, а други да игнорираме.
Ставаме възрастни и вече сме свикнали да управляваме сами живота си.
И сега трябва да се научим как да приемем най-скъпият дар,
който Христос дойде да ни даде - Утешителя.
Утешава ме да знам, че не съм сам в своя проблем.
Всеки от нас ще преживее някакви проблеми.
Срещам се с хора по целия свят и всички имат проблеми.
Здравословни, семейни, финансови, всякакви.
Бог допуска тези проблеми в живота ни за да ни научи да отиваме при Него.
Баща ми го казваше така, той бе участвал в десанта в Нормандия,
"Синко, в окопите няма атеисти.
Когато стрелят по теб, вярваш в Бога. И се молиш!"
По някакъв начин проблемите ни карат да търсим нашия небесен Баща.
Псалм 32:8 казва: "Аз ще те обучавам и ще те науча на пътя,
по който трябва да вървиш".
Не казва само: "Ще те обучавам и ще те науча на истината."
А казва: "Докато вървиш по пътя ще те обучавам -
докато работиш през деня, Аз ще те ще те уча."
"Ще те водя с погледа Си", казва Бог. Какъв чуден Бог!
Този, който се вслушва в това, е разумната девица.
А който не се вслушва, е неразумната девица.
Ти разумна девица ли ще си или неразумна? Кое ще избереш?
Имам приятел, който ми каза веднъж: "Аз никога не чувам Бог
да ми говори, както ти Го чуваш".
Помните ли, че в миналата тема говорихме за тренажора?
Казах ви, че стигам до 18 км/ч.
Попитах моя приятел: Колко бързо се движиш? "С 18 км/ч".
Пробвайте и вие някой път!
Потичайте малко с 18 км/ч и ми кажете дали чувате Бог!
Не можете!
Трябва да намалите скоростта.
А Сали и аз направо слязохме от тренажора. И слава Богу!
Какво ще направиш ти? Какво ти казва Бог точно сега?
Не ви казвам да слезете от пътеката, а какви проблеми ще имате.
А работата на Святия Дух е да ви говори сега, на тези пейки.
Твърде бързо ли вървите?
Може би трябва да намалите темпото и да чуете Божия глас.
Яков 1:19 казва: "Нека всеки човек бъде бърз да слуша".
Защо?
Защото няма безумие, така безнадеждно и нелечимо,
като човешката мъдрост, отделена от небесната.
Разбрахте ли?
"Бъдете бързи да слушате",
защото няма безумие, така безнадеждно и така нелечимо,
като човешката мъдрост, мислите на Джим, отделена от небесната мъдрост!
И когато си мисля, че мога да управлявам живота си, това е безумие!
Това е Саддам Хюсеин! Това е Хитлер!
Мъже, които управляваха живота си отделно от Бога.
А Хитлер беше германец.
И ако беше предал живота си на Бога, можеше да бъде един Лутер.
А ти какъв си - Лутер или Хитлер?
Аз знам кое искам да избера. Нуждая се от Божията мъдрост.
Мнозина мислят, че за да влезем в небесното царство,
трябва да вземем някакъв изпит.
И ако изкараме изпита, ще влезем в небесното царство.
Научавам 100-те доктрини на адвентистите и решавам теста.
Отивам при св. Петър и казвам:
Хей, Петре, ето ми резултата. Може ли да вляза?
"А колко имаш на кормуването?"
Какво? Искаш да кажеш, че не е само теста?!
Петър казва: "О, не! Искам да знам как се държеше с жена си".
Че това какво общо има с религията? "А как възпитаваше децата си?"
Какво значение има? Аз реших теста, Петре!
"Не ме интересува! Искам да знам дали си взел кормуването!
Искам да говоря с жена ти преди да те пусна в небесното царство."
Малко шеговито ви го представям.
Но мисля, че ме разбирате, нали?
Ако бях президент на ГК, нямаше да интервюирам пастора за служба в църквата.
Знаете ли кого щях да интервюирам?
Жена му! Защо?
Не казва ли Библията: "Ако човек не може да управлява дома си
не може да управлява Божият дом"?
Да! Щях да говоря с жена му.
Ако тя свидетелства добре за него, ще го приемем на служба.
"Ето ти църквата! Направи същото!"
Какво мислите, момчета?
Труден изпит, нали?
Знаете ли какво бих искал Бог да направи за всички в тази зала?
Бих искал Бог да ослепи всеки човек в тази зала за 30 дни.
Защо? Звучи малко крайно, нали?
Ако изведнъж ослепеете за следващите 30 дни,
на какво ще започнете да разчитате?
На ушите си! Нали? На ушите си!
Бог ослепи най-известния евангелизатор.
Знаете ли как се казваше? Казваше се Савел, а после Павел.
Бог го ослепи, за да го накара да слуша.
От онзи ден той започна да чува Божия глас.
Павел излезе от състоянието на обединяване.
Повечето от нас са в състояние на обединяване.
Ние не сме християни! Ние сме в процес на обединяване!
Например съотношението между Аз-а и Бог в мен е 9 към 1.
А при някои може да е 8 към 2.
Някои дори може би са 50 на 50.
При някои от нас може би има 10% от Аз-а и 90% от Бог.
При теб как е? Какво ти казва Бог точно сега?
Ти в състояние на обединяване ли си? Бог иска да те има целия!
Всяко парченце от теб! Иска да те привлече в Своето царство.
Нека да ви покажа за какво говоря.
Ще ви помоля да отбелязвате резултата на моя уебсайт.
Вие, момичета. Вие от вкъщи ли учите? Или в гимназия?
Притеснявам ли ви? Ще следите как върви резултата, нали?
Искам да следите резултата на моя уебсайт.
Ще ви разкажа за едно мое истинско преживяване с Бога.
Проповядвах в Нешънъл, Тенеси и щяхме да си ходим.
На сутринта, докато се молех, Господ ми внуши:
"Джим, искам да отидеш по-рано на летището тази сутрин".
Жена ми не обича това, защото бях възпитан така:
Ако си навреме, значи си закъснял. Ако си подранил, значи си навреме.
През живота си съм закъснявал само веднъж.
Бях осми клас и излизах с едно момиче, Марни.
Един ден през Май се върнах от среща 16 минути по-късно.
А баща ми ме наказваше по една седмица за всяка минута закъснение.
И ме наказа за цялото лято.
Така че, аз винаги подранявам.
Така че, когато Бог ми каза да тръгна още по-рано,
жена ми ми каза: "Не прекаляваш ли малко?"
Аз й отговорих: Скъпа, трябва да тръгнем сега.
Не знам защо Бог иска да отидем там по-рано.
Но отидохме на летището и спряхме точно пред вратата.
Казах на Сали: Ще свалим багажа и ще върна колата на автокъщата.
И Сали и Матю слязоха отзад, слизам и аз, и тогава
Бог ми внушава: "Джим, искам да вземеш ключовете с теб".
Не искам да взема ключовете с мен!
Защо? Защото времето в Нешънъл беше отвратително!
Исках като се върна в колата там да е топличко и приятно.
И така, дотук какво става на уебсайта ми?
Сутринта Бог ми каза да тръгна по-рано,
т. е. Бог е посетил веднъж сайта, и аз се отзовах. Имах 100%!
Добре, че не се върнах обратно в леглото.
Но това не е истинския живот!
Сега съм на летището в Нешънъл и Бог казва:
"Джим, вземи ключовете", а аз какво казвам? Не!
Така че сега на сайта имаме колко посещения на Бог? Две.
А аз имам колко? 1. В опасност ли съм?
Да. Защо? Защото реших, че знам по-добре от Бог.
Току-що прочетохме, че Бог ще ни води постоянно.
Проповядвах цял уикенд как да слушаме Бог.
А сега казвам какво? "Няма!"
И така, като отворих вратата, оставих колата да работи.
И Бог ми каза: "Джим, искам да свалиш прозореца".
Не е ли Бог добър? Той знае, че съм упорит германец.
И затова ми дава втори шанс. И аз казах: "Не!"
Как е сайта ми? 3 пъти Бог ми се обажда, аз отговарям 1 път.
И така, излязох от колата, затворих вратата.
Отворих капака на багажника, изнесохме багажа, оставих им го
и казах: Отивам да върна колата. Ще се видим след минута.
Върнах се при колата и гледам, че мотора работи,
вратите са заключени, а ключовете са вътре.
Да.
Този Ендрю!
Ендрю! Той беше последен при колата. Той е бил! Сигурен съм!
Сигурно е натиснал копчето за централно заключване.
Този Ендрю!
Каза ли Адам, "Тази жена, която си ми дал"?
А какво каза Ева? "Змията, която си направил."
Защо винаги обвиняваме някой друг?
А сега проповедника го прави! Самият аз!
Този Ендрю! Как можа да го направи!
И Господ ми каза: "Остави Ендрю на мира!"
И така сега аз имам проблем.
Делта Еърлайнс ще излетят и няма да ме чакат,
колата ми работи с ключовете вътре, а аз не мога да вляза!
Има нещо в проблемите, което ме кара да слушам Бога.
Вече разбирате ли?
Вие може да не сте имали проблеми на летището,
но проблемите са с нас през целия ден, нали?
Бог казва: "Джим, остави Ендрю на мира". Така и направих.
И сега имаме 4 за Бог и 2 за Джим.
Средното ниво на батерията ми се покачва. Защото съм в беда!
Господи, какво искаш да направя?
"Изтичай в автокъщата, Аз ще Съм с теб".
Преди да тръгна, казах на Ендрю да стои при колата,
защото може да ми вдигнат колата.
Ще докарат паяк, ще я вземат и ще имам един куп проблеми.
И затова казах на Ендрю да стои до колата
и да не позволява на полицая да я вдигне.
Затичах се към автокъщата, а там имаше километрична опашка!
Просто това е голямо летище!
Погледнах си часовника и си казах: Никога няма да мина! Никога!
И така, какво направих?
Казах: Господи! В беда съм!
Сега кой ме вкара в беда?
Не беше Бог, нали? Бог се опита да ме спаси от бедата.
Господи, ще ми помогнеш ли?
Дали Бог си казва: "До гуша ми дойде от този упорит германец!
Та това му е стотния път за последния месец!
Ще го оставя да се оправя сам".
Това ли казва Бог? Не! Не!
Той е Ел Шадай, дори когато сме Го изоставили 100 пъти!
Преди се чудех защо, когато Мойсей се качи да види Бога,
Бог му каза, че Той е дълготърпелив.
На какъв Бог служим само!
Мога да се обърна срещу Него 1000 пъти и Той пак е готов да ми помогне.
Когато бащата на блудния син го видя да идва, той се затича към него!
Бащата се затича към сина, а не сина към бащата! Това е моят Бог!
Той никога не се уморява от нас! Никога!
Моят Бог бе там до мен.
Въпреки, че съм се провалял безброй пъти, моят Бог е до мен!
И просто казах: Господи, какво искаш да направя?
"Джим, мини отпред и застани встрани."
Аз казах: Няма да го направя!
Там има десетки хора, които ще си помислят, че ги пререждам!
И Господ ми каза: "Джим!" Само това: "Джим!"
Добре, мисля, че си научих урока. Ще застана там.
И сега моя процент е какъв? Колко имам?
6 на 4.
Процентът ми се вдига.
Отидох там встрани и не знаех, че прозорецът е като огледало
от едната страна, но от другата страна се вижда.
И управителката ме е гледала отвътре.
Аз просто си стоях там, точно пред бюрото й,
а тя излезе и ме попита: "Господине, мога ли да Ви помогна?"
И й разказах за проблема. Казах: Спешно ми трябва друг ключ.
"Ама ние имаме само един ключ."
И аз си помислих: Това е много тъпо!
Има ли автокъща, която да дава коли под наем, без да има резервен ключ?
Не мислите ли, че това е глупаво?
Ужасно исках да се скарам на управителката!
А Господ ми каза: "Остави политиката на автокъщата на мира!"
Ама аз искам да им се скарам!
"Остави автокъщата на мира."
И така, аз погледнах към жената и й казах:
Госпожо, имате ли някаква друга възможност?
Тя ме погледна в очите и разбра, че съм в беда.
"Господине, има един автотърговец зад ъгъла,
можем да му кажем номера на колата, и той да прати дубликат по куриер."
След колко време? "15 минути."
Куриерът дойде с ключа, аз го взех и изтичах колкото бързо можех,
а на летището нямаше никакъв Ендрю.
Един полицай, стоящ до колата, пишеше глоба.
Моето момче! Той ме вкара в цялата тази беда, нали?
Потърсих Ендрю, а Господ ми каза: "Джим, остави Ендрю на мира!"
Разбирате ли моята борба? Това е християнският живот!
Момчето ми е напуснало поста си!
Той заключи колата, нали?
Някои от вас още не разбират какво става.
И така, отидох при полицая, един доста едър човек.
Застанах до него и го погледнах, а той просто ме игнорираше.
Погледна ме и разбра, че колата е моя.
Сър? Може ли да Ви обясня? Моля Ви!
Той каза: "Давай!"
Тогава видях Ендрю, който стоеше зад една колона и гледаше скришом насам.
Ще си поговорим! Ще си поговорим! Но не сега.
Обясних на полицая случая и той скъса глобата.
Слава на Бога!
Аз не заслужавах това - трябваше да си получа глобата.
Погледнах си часовника и имаше достатъчно време.
Встрани стоеше Ендрю и аз казах: Сине! Влизай в колата.
Ще я закараме в автокъщата и ще си поговорим!
Сега е моята възможност!
Влизам в колата и настава тишина.
Мисля си: Добре, как сега да му обясня на моето момче?
Това е урок 101, може би около 20 минути, ще стане добре.
И Бог ми каза: "Остави Ендрю на мира!"
Ама не искам! "Остави го на мира!"
Просто искам да поговоря със сина си!
А Господ каза: "Остави го на мира!"
И понеже Той ми каза да взема ключовете, сигурно и сега беше прав.
И затова си казах: Ще оставя Ендрю на мира.
Цареше пълна тишина по целия път от летището до автокъщата.
Качихме се на самолета с мълчание.
Летяхме за Епълтън, Уисконсин,
за да видим майка ми, беше ни поканила за Деня на благодарността.
Брат ми ни посрещна на летището. Той не е християнин.
"Джим, как мина полета?" Чакай да ти разкажа!
И започнах да му разказвам, а той ме прекъсна:
"Джим, не знаеше ли, че си взел кола с автоматично заключване"?
Така ли?
Значи не е бил Ендрю, а Шевролет!
Шевролет са виновни значи!
Трябваше да ги осъдя, нали?
Това е обществото ни днес. Не е ли тъжно?
Мен трябваше да осъдят, а не Шевролет.
Научих един добър урок с тази опитност.
Това е християнският живот, братя и сестри.
Какво правиш ти?
Няма безумие, така безнадеждно и така нелечимо,
като човешката мъдрост отделена от небесната мъдрост.
Разбирате ли? Това е християнският живот.
Бог иска Джим Хонбъргър да има 100%.
Колко стана резултата, между другото? 97? Значи трябва да има още едно.
А, 9 на 7. Аз си помислих 97%.
Почувствах се много добре!
Защо не ми казахте 97%?
"Нямаше да е вярно", казва. Браво на теб! Добро момиче!
9 на 7. Тествате ли себе си?
Да. Всички го правим, нали?
Това, което Бог се опитва да направи,
е да ни помогне да станем 9 на 9. А не 9 на 7.
И аз имам такива дни, честно.
Имал съм дни и дори поредни седмици, когато съм имал 100%.
И после съм пропадал. Бог се е опитвал да ме връща обратно.
Бог се опитва да връща всеки от нас.
Той е дълготърпелив, милостта Му е до века!
Това се опитва да направи със Своята църква.
Ако можехме да видим твоя сайт за последната седмица,
какво щеше да покаже? Видяхте моето средно ниво за един ден.
Това е християнството.
Това е същината на християнството и когато научим това,
тогава ще имаме сила да излезем и да завършим Божието дело.
Трябва да знаете, че не всичко, което чуваме, е от Господа.
Има 3 гласа, които можем да чуем. Първо: Духът на Господа ни говори.
В 1 Кор. 2:10 се казва: "Бог ни откри това чрез Духа Си".
Бог ни говори чрез Духа Си. Но нашата собствена плът също ни говори.
Плътта, това са нашите страсти, желания и копнежи.
Нашият човешки разсъдък също може да говори.
А също така, има и нашепвания от дявола. Трябва да ги различавате.
Първият библейски текст, който научих, беше Исая 8:20:
Ако не говорят според това Слово, няма зазоряване тях.
Затова трябва да тестваме всичко с Божието Слово.
Проблемът е, че не всичко може да се изпита чрез Словото.
Един приятел ми дойде на гости за един ден.
Застана до вратата и беше готов да тръгваме.
Попита ме: "Джим, готов ли си да тръгваме?"
Тогава Господ ми каза: "Джим, искам да простреш прането".
Да простра прането ли!? Ама приятелят ми ме чака!
Казах на приятеля си: Ще се върна след 10 минути.
"Какво ще правиш?"
Взех коша с прането и излязох навън. Имам навика да правя нещата бързо.
А жена ми обича прането да е простряно правилно.
Тя иска да изтръсквам дрехите... Нали така, дами?
После иска да ги простра обратно.
Това е вманиачаване! Аз искам просто да ги закача!
Започнах да простирам бързо и Господ ми каза: "Простри ги правилно!"
И така прострях дрехите правилно.
Видях моя приятел да стои на прозореца,
сякаш иска да каже: "Защо простираш прането на жена си?"
А това не беше прането на жена ми. Това е нашето пране!
Свърших с простирането, влязох вкъщи и казах: Хайде да тръгваме!
Скочихме в колата, помолихме се и тръгнахме.
И какво мислите ме попита той? "Защо простираш прането на жена си?"
Първо, Бог ми каза, че това не е прането на жена ми.
Мисля, че имаше и мои дрехи там. И второ, Бог ме помоли.
"Какво имаш предвид с "Бог ме помоли"?
И така започна разговора, който продължи целия ден.
Бог искаше да стане така. Как можете да отидете при Словото
и да решите, че Бог иска от вас да прострете прането?
Ето някои проверки, които аз правя. 4 прости неща.
Първо, ако изисква себеотрицание, или е против волята ми,
мога да ви гарантирам, че не е от дявола. Той не е в този бизнес!
Ако изисква себеотрицание и е против волята ми, вероятно идва от небето.
Второ, ако поставя нуждите на другите преди моите, вероятно е от Бога.
А това постави нуждите на моята кралица Сали над моите.
Тя застава на първо място, а не аз.
Белегът на божественост е, че си слуга, а не цар.
Така е, нали? Исус дойде за да служи.
Исус изми нозете на учениците, а не те Неговите.
Ако поставя нуждите на ближните ти над вашите,
ви гарантирам, че не е от дявола. От Бога е.
Трето, ако те прави слуга на другите.
И четвърто, ако те смирява.
Малко е смиряващо за Джим Хонбъргър
да излезе и да изтръска прането пред приятеля си.
Но това е добре. Имам нужда да бъда смиряван. И жена ми се смее.
Защо се смееш? Защо толкова ти харесва?
"Забавно е", казва тя.
Планът на дявола е да наруши комуникацията между Бога и човека.
Умът е единственото средство, чрез което Бог се свързва с нас.
Затова трябва да избягваме всичко, което отслабва
или заглушава духовната ни чувствителност.
Затова ям моркови и банани.
За да бъде умът ми чувствителен за Божията воля.
Защо мислите отвратителна музика звучи във всеки магазин, офис,
ресторант, дори и докато чакате на телефона.
Знаете ли как трябва да държа слушалката понякога?
Какво мислите, че става? Умът е бомбардиран от дявола.
Когато Русия не искаше Америка да излъчва радио сигнали в Европа,
тя използваше заглушаващи устройства, за да обърка сигнала.
Точно това прави дяволът! Той не иска да получавате мъдрост от Святия Дух,
затова постоянно се опитва да заглушава ума ви.
Затова се чува музика навсякъде, където отидете!
Дяволът знае какво прави.
Когато Сали и аз пристигнахме при родителите ми
за Деня на благодарността с онзи полет, за който ви разказах...
Обичаме да поддържаме телата си в добра форма.
И затова решихме да отидем във фитнес клуб.
Отидохме във фитнес клуба към 10:30,
защото решихме, че тогава ще има най-малко хора.
Сали влезе в дамската съблекалня, а ние тримата влязохме в мъжката.
Разбира се, аз и момчетата излязохме първи.
Започнахме да вдигаме тежести, да правим упражнения,
а вътре звучи една такава груба музика.
Тогава Сали дойде при мен и ми каза: "Скъпи, какво правиш?"
Какво имаш предвид? "Не чуваш ли музиката?"
Ами, да... "А няма ли да ги помолиш да я сменят?"
Аз казах: А защо не отидеш ти? "Добре, отивам."
Тя отиде при него, но той не беше видял, че е дошла с нас.
Управителят й каза: "Да отидем да питаме онези мъже там".
Жена ми отговори: "Добре, хайде да ги питаме!"
Идват при нас и той казва: "Господине, тази жена..."
А тя стои зад него и прави така...
"Продължавай, не казвай, че ме познаваш."
Тя иска да сменим музиката!
Слава на Бога! Управителят каза: "Сериозно?!"
Да! Мисля, че това е една мъдра жена. А жена ми се усмихва до уши.
Защо жена ми помоли за това?
Защото през следващите два часа, щяхме да слушаме дяволски буламач.
А това влияе на ума. Тя поиска да я спрат.
Когато отидем на ресторант, знаете ли какво прави тя?
Дори и в заведение за бързо хранене:
"Може ли да намалите музиката, или да я спрете?"
Или: "Може ли да смените станцията?"
Защо прави това?
Защото е загрижена за това, което влиза в умовете ни.
Имам един въпрос за вас.
Защо темпото на живот се е увеличило до лудост?
Бях отишъл до пощата един ден и чух две жени да си говорят:
"Как си тия дни, Сузи?" "О, много съм заета. Знаеш как е."
Какво значи ЗАЕТ? (на англ. "ЗАЕТ" е BUSY) - Да бъдеш Под Игото на Сатана.
Ако си много зает, не ти управляваш графика си.
Трябва да отидеш при Бог и да кажеш:
"Ето графикът ми, Боже, какво мислиш за него?"
Защото Бог не го изисква от никого.
Зает съм, бързам, върша - това е стрес, напрежение и изтощение.
Дяволът знае, че не можеш да чуеш Бога в забързаността на обществото.
И той се опитва да ни провокира допълнително със списанията.
Веднъж заплаших, че ще събера всички списания от домовете на хората.
Един ден бях на гости и пощата пристигна.
Домакинята седеше на масата и дълго време правеше така.
Оставя списанието настрани и взема следващото.
Казах й: Кати? "Да?"
Какво правиш? "Искам да видя от какво имам нужда."
Кати, ако аз имам нужда от нещо, знам какво е.
Няма нужда да го търся.
Дами, разбирате ли ме?
Ама това е лудост!
Постоянно разлистваме модните списания.
А колко често правим това? Разбирате ли ме?
Наистина ли познаваме Бога и Словото Му?
Виждате ли какво дявола ни кара да правим?
Да. Направо е страшно.
Затова не получаваме списания.
Не ги искам в моя дом.
Новини, новини, новини.
24 часа на ден. 7 дни в седмицата.
Представете си един мъж, който се прибира от работа,
стресиран и уморен минава през кухнята, където жена му приготвя вечеря,
влиза във всекидневната и какво прави? Пуска новините.
Господа, когато включите новините, изключвате Бог.
Жената влиза и казва:
"Скъпи, може ли да излезем на разходка?" "След новините!"
Влиза след новините, а той и какво прави? Чете това, което току що гледа!
"Скъпи, може ли да излезем на разходка?"
Той казва: "След вестника."
И понеже е понеделник вечер...
Момчета, разбирате ме, нали?
Тя избутва вестника и казва: "Скъпи, може ли вече да излезем?"
Той какво казва? "След мача."
Не.
Това бях аз. Това бях аз.
Прекарвах повече време с новините и вестника
и повече време с Грийн Бей Пакърс, отколкото прекарвах с моята кралица.
Не гледам новини и не чета вестници от 20 години.
И все пак знам, че Никсън е президент. Не се притеснявайте за мен.
Малко се шегувам с вас, нали?
Тренирах футбол в гимназията.
Знаете ли от какво се състои футбола, господа?
От 3 неща, с които християнинът няма нищо общо.
Треньорът ме учеше как да финтирам противника.
Как да го излъжа. Във футбола основното е измамата.
Футболът се състои от заблуда, гордост и грубост.
Съвсем сериозно!
Цялата игра е лъжа - как да излъжеш своя противник.
Бихте ли ми казали какво общо има това с това?
А гордостта какво общо има с това?
"Ние сме най-великите, защото победихме Чикаго Беърс!"
Моля?
Нямам време за жена си, защото повече ме интересува футболната топка.
А Господ каза нещо за свинете, нали?
(англ. футболна топка - pigskin - свинска кожа)
Или настъпвам някого по мазолите?
А грубостта - вижте списъка с контузените.
Имам нещо по-добро от футбола.
Имам нещо по-добро от Грийн Бей Пакърс.
Тя е сърдечна, приятна за гушване, изглежда добре, сладка е. Обичам я!
Вече отдавам цялото си време на моята кралица.
Какво ти говори Бог?
Не са само новините, а всичко, което гледаме и слушаме.
Не е само телевизора, новините и вестниците,
а и радиото, интернет манията, която е обхванала всички,
и тези глупави мобилни телефони.
Аз нямам такъв.
Не съм против модерните технологии, но обядвах с един човек
и глупавия му GSM иззвъня и той започна да говори с някой друг.
Качвам се на самолета, а той говори с някой друг.
Стоя в тоалетната, а човека на писоара си говори по телефона!
Казах си: Е, стига де!
Просто не мога да повярвам!
Искам Бог да даде на всеки от нас по един GSM.
Без звук, само с вибрация.
Цялата църква щеше да се тресе. "Чуйте Ме!"
Това е единствения GSM, който би ме заинтересувал.
Какво става с всички тези устройства?
И сега не казвайте на хората: "Хонбъргър е фанатик".
Той е, но не им го казвайте! Оставете ги да разберат сами.
Виждате ли какво прави дяволът? Аз виждам какво прави. Много е добър.
Сатана иска да разруши връзката между душата и Бога
и той го е постигнал в Съединените Щати.
Той знае какво прави.
3 Царе 19:11,12 казва:
Но Господ не бе във вятъра.
Може да се чувствате блъскани от всякъде, но Бог не в това.
а подир вятъра - земетръс.
Животът може да ви тресе, но Бог не е в този трус.
но Господ не бе и в огъня, а в един тих и тънък глас.
Това каза Бог на Илия.
Искам да завърша с една проста илюстрация.
Колко от вас знаят каква е разликата между хладилник и камера?
Виждам доста прошарени коси, така че много от вас трябва да знаят.
Ще ви разкажа за първата си среща с камерата.
Когато бях малко момче, живеехме в Епълтън, Уисконсин,
и един уикенд баща ми ми каза:
"Нека слезем до гарата и да вземем малко лед".
Слизахме, вземахме 2 блока лед,
слагахме ги в камерата и те издържаха около седмица.
Баща ми ме попита: "Знаеш ли дядо ти откъде си вземаше лед?"
Не, не знам. "Той ходеше на езерото през зимата,
отсичаше лед и го слагаше в едно иглу".
Иглутата нямат прозорци, имат голяма дебела врата
и има само 2 неща в едно иглу - кои са те?
Лед и дървени стърготини!
Защото като слагате блок лед върху блок лед
накрая ще имате само един голям блок лед.
Затова се слагат дървени стърготини около блока -
за да може да се вади всяко поотделно.
Дядо ми бил в иглуто един ден и си загубил джобният часовник.
Тогава нямало ръчни часовници. Имали само малките джобни часовници.
Отваряш капачето и виждаш колко е часът.
Дядо ми имаше много красив джобен часовник.
Но го бил изгубил. И не можел да го намери.
Заедно с един негов приятел го търсили в иглуто.
И те търсили ли търсили, но не го открили.
Седнали да обядват, а съседското момче било наблизо.
То чуло дядо ми да казва, че си е изгубил часовника в иглуто.
Момчето се вмъкнало в него, затворило вратата
и след по-малко от минута излязло с часовника на дядо ми.
Дядо ми го попитал: "Как го откри?" То казало: "Влязох в иглуто
Затворих вратата, легнах долу и се заслушах".
Разбирате ли?
Приятели, часовникът винаги тиктака за вас.
Единственият въпрос е: слушаш ли Бога?
Той е винаги до теб.
Бихте ли коленичили с мен в молитва?
Татко, искам да Ти благодаря, че Ти си Богът, Който си.
О, Татко Ти си толкова дълготърпелив и Твоята милост трае до века!
Иначе не би имало надежда за Джим, жена му и семейството му.
Господи, знам, че моят сайт не е винаги на 100%,
но искам отново да се посветя на Теб!
Ти имаш силата, Ти имаш мъдростта.
Моля Те да махнеш тези тапи от ушите ми, Господи,
както и от ушите на моите братя и сестри тук,
и да ни помогнеш да Те чуваме така, както никога преди.
Когато Ти ни говориш на тези събрания,
нека да приложим това, което ни казваш.
Благослови ни сега, когато излизаме, за да Ти служим,
е нашата молитва, в името на Исус, амин!
Превод: Димитър Пейчинов Субтитри: Александър Кръстанов